15.6.2011 Jurnalul Oficial al Uniunii Europene L 156/7 ACTE ADOPTATE DE ORGANISME CREATE PRIN ACORDURI INTERNAŢȚIONALE DECIZIA NR. 1/2011 A CONSILIULUI DE STABILIZARE ȘI DE ASOCIERE UE-CROAŢIA din 5 mai 2011 de modificare a Protocolului nr. 4 la Acordul de stabilizare și de asociere între Comunitățile Europene şi statele membre ale acestora, pe de o parte, și Republica Croația, pe de altă parte, referitor la definiția noțiunii de „produse originare” și metodele de cooperare administrativă (2011/340/UE) CONSILIUL DE STABILIZARE ȘI DE ASOCIERE UE-CROAȚIA, având în vedere Acordul de stabilizare și de asociere între Comunitățile Europene şi statele membre ale acestora, pe de o parte, şi Republica Croația, pe de altă parte () (denumit în continuare „acordul”), în special articolul 39 din Protocolul Nr. 4, întrucât: (1) Articolele 3 şi 4 din Protocolul nr. 4 la acord prevăd cumulul bilateral al originii în Uniunea Europeană sau în Croaţia. (2) Croaţia a solicitat cumulul originii pentru situațiile în care în produse sunt încorporate materiale originare din Uniune, din Croația sau din orice altă țară sau teritoriu care participă la procesul Uniunii de stabilizare și de asociere () sau materiale originare din Turcia cărora li se aplică Decizia nr. 1/95 a Consiliului de asociere CE-Turcia din 22 decembrie 1995 privind punerea în aplicare a etapei finale a uniunii vamale (?) (*). (3) Pentru a permite Uniunii şi Croației să beneficieze de zona extinsă de cumul, prevederile Protocolului nr. 4 la acord ar trebui să se modifice în consecinţă, () JO L 26, 28.1.2005, p. 3. () Astfel cum sunt definite în Concluziile Consiliului Afaceri Generale din 29 aprilie 1997 şi în comunicarea Comisiei adresată Consiliului şi Parlamentului European la 26 mai 1999 privind procesul de stabilizare și de asociere cu țările din sud-estul Europei — Bosnia și Herţegovina, Croația, Republica Federală Iugoslavia, Fosta Republică Iugoslavă a Macedoniei și Albania. () JO L 35, 13.2.1996, p. 1. (“) Decizia nr. 1/95 a Consiliului de asociere CE-Turcia din 22 decembrie 1995 privind punerea în aplicare a ctapei finale a uniunii vamale se aplică altor produse decât celor agricole, astfel cum sunt definite acestea în Acordul de instituire a unei asocieri între Comunitatea Economică Europeană și Turcia (JO 217, 29.12.1964, p. 3687/64), și decât celor carbonifere și siderurgice, astfel cum sunt definite acestea în Acordul dintre Comunitatea Europeană a Cărbunelui și Oţelului și Republica Turcia privind schimburile comerciale cu produse aflate în sfera de aplicarea a Tratatului de instituire a Comunității Europene a Cărbunelui şi Oţelului 0 L 227, 7.9.1996, p. 3). ADOPTĂ PREZENTA DECIZIE: Articolul 1 Protocolul nr. 4 la acord se modifică după cum urmează: 1. În cuprins se introduce următorul text: „Anexa V: Produse excluse de la aplicarea cumulului prevăzut la articolele 3 şi 4”. 2. Articolul 3 se înlocuieşte cu următorul text: „Articolul 3 Cumulul în Comunitate (1) Fără a aduce atingere prevederilor articolului 2 alineatul (1), produsele sunt considerate ca originare din Comunitate în cazul în care acestea sunt obținute în Comu- nitate şi conțin materiale originare din Croația, din Comu- nitate sau din orice țară sau teritoriu care participă la procesul Uniunii Europene de stabilizare și de asociere (*), sau care conțin materiale originare din Turcia cărora li se aplică Decizia nr. 1/95 a Consiliului de asociere CE-Turcia din 22 decembrie 1995 (**), cu condiţia ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele în cauză să fi făcut obiectul unei prelucrări sau transformări suficiente. (2) Atunci când prelucrarea sau transformarea efectuată în Comunitate se limitează la operaţiunile menționate la articolul 7, produsul obținut este considerat originar din Comunitate doar atunci când valoarea adăugată este supe- rioară valorii materialelor utilizate originare din oricare dintre celelalte țări sau teritorii menționate la alineatul (1). În caz contrar, produsul obţinut se consideră a fi originar din țara din care provine valoarea cea mai mare a mate- rialelor originare folosite în procesul de fabricare în Comu- nitate.